google/wiki40b huggingface dataset:
Κρις Μάστερς

Καριέρα στο WWE

Ο κόσμος είχε γνωρίσει τον Κρις Μάστερς πρίν από το ντεμπούτο του μέσα απο βιντεάκια που τον έδειχναν να κάνει πόζες με το πολύ καλά γυμνασμένο σώμα του που έμοιαζε με αυτό των αγαλμάτων.(από εκεί και το ψευδόνυμο " The Masterpiece " ( "Το Αριστούργημα"). Έκανε το ντεμπούτο το στο WWE στις 21 Φεβρουαρίου 2005, παίζοντας πολλά σημαντικά μάτς και με πολλές ευκαιρίες για την κατάκτηση μίας ζώνης.Εχοντας πολλές σημαντικές αντιπαλότητες μεταξύ άλλων με τους Σον Μάικλς και Τζον Σίνα.
Τα χρόνια κυλούσαν πολύ καλα για τον Μάστερς σημμετέχοντας σε πολύ μεγάλα ματς και έχοντας πολλές ευκαιρίες να κατακτήσει την ζώνη WWE.Επίσης έχοντας δημιουργήσει το Masterlock Challenge είχε νικήσει και εκεί πολλούς μεγάλους παλαιστές. Θεωρούνταν ένα απο τα μεγαλύτερα αστέρια αλλά μερικά λάθη του κόστησαν μια μεγάλη καριέρα.Παρέμεινε στο WWE μέχρι στις 8 Νοεμβρίου 2007 όπου και αποδεσμεύτικε για χρήση απαγορευμένων ουσιών.
Το WWE του έδωσε μια δεύτερη ευκαιρία και επέστρεψε στις 27 Ιουλίου 2009.Στην επιστροφή του αγωνίστηκε με τον Εμ Βι Πι (MVP) σε Beat the Clock Match.Ο αγώνας έληξε ισοπαλία μετα από Count Out και των δύο.Τα υπόλυπα χρόνια για τον Μάστερς κύλησαν ομαλά παραμένοντας mid carter παίζωντας διάφορα ματς οχι τόσο σημαντικά όμως όπως παλαιότερα. Αγωνιζόταν κατα διαστήματα στο Raw στο Smackdown και στο Superstars.
Παρέμεινε μέχρι στις 5 Αυγουστου 2011 όπου και αποδεσμεύτηκε μαζί με μερικούς άλλους.
Την επόμενη εβδομάδα στο Raw ο Σι Εμ Πανκ σε πρόμο έκανε παράπονα στον Τζον Λορινάιτις λέγοντας του πολύ καλά λόγια για τον Κρις Μάστερς, για την πολύ καλή δουλεία που έκανε τα τελευταία χρόνια, πως δούλεβε πολύ σκληρά, και οτι η απόλυση του ήταν λάθος.

Masterlock

Ο Κρις Μάστερς είναι περισσότερο γνωστός για το Finisher του το Masterlock. (λαβή Full Nelson).Απο την στιγμή που ο Μάστερς "κλειδώνει" το Masterlock είναι σχεδόν αδύνατο κάποιος να δραπετεύσει απο αυτό. Ο Κρις Μάστερς λίγο καιρό μετα το ντεμπούτο του άρχισε το Masterlock Challenge στο οποίο ο διαγωνιζόμενος έπρεπε να κάτσει σε μια καρέκλα και να αφήσει τον Μάστερς να "κλειδώσει" το Masterlock.Όποιος κατάφερνε να "δραπετεύσει" απο αυτό θα κέρδιζε μεγάλο χρηματικό ποσό. Ο Κρις Μάστερς παρέμεινε αήττητος για πάνω απο 2 χρόνια μέχρι ο Μπόμπι Λάσλεϊ να κερδίσει στις 19 Μαρτίου 2007 και να τελειώσει το αήττητο στο Masterlock Challenge.Απο τότε μέχρι και σήμερα ο Λάσλεϊ είναι ο μοναδικός που το έχει καταφέρει αυτό.
Aviva Stadium

Ιστορία

Το στάδιο κτίστηκε στη θέση του σταδίου «Λάνσνταουν Ρόουντ», το οποίο κτίστηκε το 1872 και έκλεισε το 2007 για την κατασκευή νέου σταδίου. Το στάδιο κτίστηκε από την εταιρία Populous. Η πρόσοψη του σταδίου είναι υψηλής τεχνολογίας: είναι κατασκευασμένο από πολυανθρακικό γυαλί και αποτελείται από «ανακατεμένα» τμήματα, τα οποία επιτρέπουν την προσαρμογή του αεριζομένου επιπέδου.
Η παράξενη φόρμα του σταδίου εξηγείται από την έλλειψη θέσης λόγω της υψηλής πυκνότητας των διαφόρων τύπων κτιρίων. Τα εγκαίνια του ανοικοδομημένου σταδίου διεξήχθησαν στις 4 Αυγούστου 2010 με τον αγώνα των καλύτερων ποδοσφαιριστών της Ιρλανδίας και της Μάντσεστερ Γιουνάιτεντ - η Μάντσεστερ Γιουνάιτεντ νίκησε με σκορ 7:1.
Στις 18 Μαϊου 2011, στο Στάδιο Αβίβα διεξήχθη ο τελικός του Γιουρόπα Λιγκ 2010-2011, στον οποίο συμμετείχαν η ΦΚ Πόρτο και η Σπόρτινγκ Μπράγκα. Ο αγώνας έληξε με σκορ 1:0 υπέρ της Πόρτο - το μοναδικό τέρμα πέτυχε ο Ρανταμέλ Φαλκάο. Την ημέρα του τελικού, το στάδιο έφερε το όνομα «Ντούμπλιν Αρένα» (αγγ. Dublin Arena).
Ροδόλφος του Τσέρινγκεν

Βιογραφία

Ήταν ο τρίτος γιος του Κορράδου Α΄ δούκα του Τσέρινγκεν και της Κλημεντίας του Λουξεμβούργου-Ναμύρ.
Όταν απεβίωσε ο Άρνολτ του Ζέλενχόφεν, αρχιεπίσκοπος του Μάιντς, οι πολίτες εξέλεξαν τον Ροδόλφο, αλλά η πόλη ετέθη υπό απαγόρευση. Τότε οι άρχοντες και ο κλήρος διέφυγαν στη Φρανκφούρτη επί του Μάιν και εκεί εξέλεξαν τον Χριστιανό του Μπουχ. Ο Φρειδερίκος Α΄ των Χοενστάουφεν της Γερμανίας δεν αναγνώρισε κανέναν· στη Σύνοδο του Λόντι οι δύο αρχιεπίσκοποι καθαιρέθηκαν και ο Ροδόλφος αφορίστηκε.
Το 1188 έφθασε στην πολιορκία της Άκρας με στρατό. Κατά την επιστροφή του το 1191 απεβίωσε σε ηλικία 56 ετών. Τον διαδέχθηκε ο Κορράδος των Βίττελσμπαχ.
Αεροδρόμιο Γουάιλι Ποστ-Γουίλ Ρότζερς Μεμόριαλ

Εγκαταστάσεις και αεροσκάφη

Το αεροδρόμιο Γουάιλι Ποστ-Γουίλ Ρότζερς Μεμόριαλ διαθέτει ένα ασφάλτινο διάδρομο (7/25), μήκους 2.164 μέτρων.
Για την δωδεκάμηνη περίοδο που έληξε στις 11 Ιανουαρίου 2011, ο αερολιμένας είχε καταγράψει 12.010 κινήσεις αεροσκαφών, με κατά μέσο όρο 33 πτήσεις ανά ημέρα. Από αυτές τις κινήσεις το 50% αφορούσε αεροταξί, το 37% γενική αεροπορία, το 12% τακτικές εμπορικές πτήσεις και λιγότερο από 1% αφορούσε στρατιωτικές. 8 αεροσκάφη είχαν ως βάση τον αερολιμένα εκείνη την ημερομηνία (1 αεριωθούμενο, 3 ελικόπτερα, 1 πολυκινητήριο και 3 μονοκινητήρια αεροσκάφη).
Τελικός Κυπέλλου Αγγλίας 2012

Ο Τελικός Κυπέλλου Αγγλίας 2012 διεξήχθη στις 6 Μαΐου στο Στάδιο Γουέμπλεϊ στο Λονδίνου μεταξύ της Τσέλσι και της Λίβερπουλ. Ήταν ο 131ος τελικός της αρχαιότερης ποδοσφαιρικής διοργάνωσης στον κόσμο.Ο αγώνας έληξε με σκορ 2:1 υπέρ της Τσέλσι η οποία κατέκτησε το τρόπαιο για έβδομη φορά στην ιστορία της. Διαιτητής του αγώνα ήταν ο Φιλ Ντόουντ.

Ο δρόμος για τον τελικό

Στην πορεία τους οι δυο ομάδες για τον τελικό απόκλεισαν τις εξής ομάδες:
Ζωόχωση

Ζωόχωση είναι η αφύσικη και στερεότυπη συμπεριφορά που συνίσταται στην επανάληψη σταθερών και μονότονων κινήσεων ζώων που βρίσκονται σε αιχμαλωσία. Το 1992. Ο Bill Travers ήταν ο δημιουργός του όρου ζωόχωση (zoochosis) για να περιγράψει αυτή την έμμονη, επαναλαμβανόμενη συμπεριφορά ζώων που διαβιούν σε ζωολογικούς κήπους, χαρακτηρίζοντάς την ως ψυχιατρική νόσο με κυρίαρχα στοιχεία το άγχος, την ιδεοληπτική νεύρωση και την ψυχωτική κατάθλιψη.Τα δε ζώα που πάσχουν από αυτή τη νόσο τα ονόμασε ζωοχωτικά (zoochotic).

Ετυμολογία

Δικαίως η ζωόχωση χαρακτηρίστηκε ως ψύχωση διότι προέρχεται από το αγγλικό zoo +( psy ) chosis,λέξεις που προέρχονται από τις αντίστοιχες ελληνικές :ζώο + ψύχωσις

Αίτια

Τα ζώα που βρίσκονται στην αιχμαλωσία δεν είναι προετοιμασμένα να προσαρμοστούν στο κλίμα, τη διατροφή και το μικρό χώρο- συνήθως κλουβιά- στον οποίο τοποθετούνται, διότι τα χαρακτηριστικά του νέου περιβάλλοντός τους μπορεί να είναι εντελώς ξένα προς τη φύση τους.Πέρα από την απώλεια του φυσικού τους περιβάλλοντος, τους επιβάλλεται κατάσταση αδράνειας μέσω λήψης φαρμάκων, ιατρικός έλεγχος γονιμότητας, καθώς και η έλλειψη δυνατότητας επανένταξής τους στη φυσιολογική τους ομάδα-αγέλη.
Συνεπώς,συχνά παρουσιάζουν συμπτώματα, που έχουν πολλές ομοιότητες με αυτά της ανθρώπινης συμπεριφοράς ατόμων, τα οποία για ποικίλους λόγους είναι χρόνια έγκλειστα και πάσχουν από τη νεύρωση ιδρυματοποίησης, σύμφωνα με τους γιατρούς Garry Marvine και Bob Mullan.

Συνέπειες

Εάν το περιβάλλον της αιχμαλωσίας δεν είναι κατάλληλο για τις συγκεκριμένες ανάγκες του ζώου,όπως ο περιορισμός της κίνησης σε στενούς τεχνητούς χώρους, η ανεπαρκής διατροφή, η διαρκής έκθεση στο κοινό χωρίς δυνατότητα διαφυγής, μπορεί να προκαλέσει ανία, στρες, που έχει σαν αποτέλεσμα τον κλονισμό τόσο της σωματικής όσο και της ψυχικής του υγείας,την ανάπτυξη μη φυσιολογικής συμπεριφοράς, ακόμη και πρόωρη θνησιμότητα.
Άγιος Νικόλαος (Κάτω Πολεμίδια)

Τοποθεσία

Στα ανατολικά και βόρεια συνορεύει με την Παναγία Ευαγγελίστρια, στα δυτικά με τον Ύψωνα και στα νότια με την Ανθούπολη.

Ναός Αγίου Νικολάου

Ο ιερός ναός της συνοικίας είναι αφιερωμένος στον Άγιο Νικόλαο.
Peugeot 107

Δημιουργία

Η απόφαση για την παραγωγή αυτών των αυτοκινήτων ελήφθη στις 12 Ιουλίου 2001, όταν οι πρόεδροι της Toyota και του Ομίλου PSA, Fujio Cho και Jean-Martin Folz, αποφάσισαν να παράγουν ένα μικρό αυτοκίνητο μαζί, σε μία κοινοπραξία, για να μοιραστούν κόστος ανάπτυξης και να επιτύχουν βασική τιμή της τάξεως των 8.500 ευρώ.
Τα τρία αυτά οχήματα, που εξελίχθηκαν από κοινού, παρουσιάστηκαν σε παγκόσμια πρεμιέρα στο Σαλόνι Αυτοκινήτου της Γενεύης τον Μάρτιο του 2005, αν και η σειρά είχε αρχίσει να παράγεται από τις 28 Φεβρουαρίου 2005.
Και τα τρία μοντέλα κατασκευάζονταν στο εργοστάσιο της κοινοπραξίας Toyota Peugeot Citroën Automobile (TPCA), στο Κόλιν της Τσεχίας.

Βασικά στοιχεία

Επισήμως είναι αυστηρά 4-θέσιο και διατέθηκε σε δύο εκδόσεις, 3-πορτη και 5-πορτη. Το αυτοκίνητο έχει μήκος κάτω από 3,5 μέτρα και είναι εξαιρετικά ελαφρύ (με το βάρος της πληρέστερης έκδοσης μόλις στα 900 κιλά) και οικονομικό. Το λανσάρισμα του 107 έγινε το καλοκαίρι του 2005, ως ο επίσημος αντικαταστάτης του Peugeot 106, που είχε αποσυρθεί από την παραγωγή τον Ιούλιο του 2003, μετά από 12 χρόνια στην αγορά.

Αισθητική

Το Peugeot 107 ήταν σχεδόν πανομοιότυπο με το Citroën C1 πρώτης γενιάς, εκτός από τον μπροστινό προφυλακτήρα και τα εμπρός και πίσω φώτα, ενώ το Toyota Aygo πρώτης γενιάς ήταν ελαφρώς πιο ανασχεδιασμένο, αλλά ακόμα προφανώς παρόμοιο.
Ένα αξιοσημείωτο χαρακτηριστικό του 5-πορτου 107 και του 5-πορτου C1 πρώτης γενιάς, αν και όχι του Aygo πρώτης γενιάς, είναι το μεγάλο και πρωτότυπο σχήμα των πίσω φώτων, τα οποία εκτείνονται από το άκρο του πίσω 5-ης πόρτας μέχρι το πίσω παράθυρο, ώστε ο εξωτερικός παρατηρητής να μην διακρίνει καμία εξωτερική μεταλλική πίσω κολώνα.

Ανανεώσεις

Τον Δεκέμβριο του 2008, και τα τρία μοντέλα υπέστησαν ένα μικρό λίφτινγκ στο μπροστινό μέρος και στην ποιότητα κατασκευής στο σαλόνι. Τον Ιανουάριο του 2012, έγινε μια ακόμα αισθητική ανανέωση και στα τρία, εντονότερη αυτή τη φορά, ταυτόχρονα με κάποιες αναβαθμίσεις στον εξοπλισμό.
Ειδικότερα το 107 του 2012, άρχισε να προσφέρεται και στο χρώμα της διπλανής φωτογραφίας, με σκοπό να γίνει ακόμα πιο ελκυστικό στο θηλυκό αγοραστικό κοινό. Αυτό συνδυάστηκε τότε με μια δημοφιλή τηλεοπτική διαφήμιση, που προβλήθηκε σε πολλές χώρες, μεταξύ των οποίων και στην Ελλάδα, και έδειχνε ένα 107 τέτοιου χρώματος να προσελκύει το θηλυκό κοινό.
Υπερβραχέα κύματα

Τα υπερβραχέα κύματα είναι περιοχή των ραδιοκυμάτων με συχνότητα μεταξύ 30 και 300 ΜHz και μήκος κύματος αντίστοιχα, μεταξύ 1 μέτρου και 10 μέτρων. Βρίσκονται μεταξύ των δεκατομετρικών μικροκυμάτων και των βραχέων κυμάτων. Οφείλουν την ονομασία τους στο μικρό μήκος κύματος που έχουν σε σχέση με τις υπόλοιπες ζώνες ραδιοκυμάτων. Με βάση τη συχνότητα ονομάζονται VHF (Very High Frequency, πολύ υψηλή συχνότητα), όρος που χρησιμοποιείται διεθνώς.

Εφαρμογές των υπερβραχέων

Τα υπερβραχέα κύματα χρησιμοποιούνται ευρέως στην τηλεόραση και στην ραδιοφωνία. Είναι χωρισμένα στις περιοχές VHF I, VHF II και VHF III. Η πρώτη και η τρίτη ζώνη έχουν παραχωρηθεί στην τηλεόραση και αντιστοιχούν στα κανάλια 1-4 και 5-12. Η ζώνη VHF II έχει παραχωρηθεί στο ραδιόφωνο και αντιστοιχεί στην περιοχή συχνοτήτων 87,5 -108 MHz. Στην περιοχή αυτή οι ραδιοφωνικοί σταθμοί εκπέμπουν με διαμόρφωση FM. Μία μικρή περιοχή της ζώνης των υπερβραχέων έχει παραχωρηθεί για εφαρμογές ραδιοερασιτεχνών αλλά και ασύρματη ιδιωτική επικοινωνία.

Κεραίες των υπερβραχέων κυμάτων

Για την εκπομπή υπερβραχέων χρησιμοποιούνται διπολικές κεραίες (κεραίες Hertz) με διαστάσεις περίπου ένα μέτρο ή κεραίες Yagi. Οι κεραίες αυτές χρησιμοποιούνται τόσο για εκπομπή όσο και για λήψη. Πιο εξειδικευμένες κεραίες εκπομπής είναι οι κεραίες τύπου Γ και τύπου Τ, οι οποίες είναι κρεμασμένες σε μεγάλους ιστούς. Για λήψη μπορεί να χρησιμοποιηθεί μία απλή καλαμωτή κεραία.
Natech

Εταιρική σύνοψη

Natech Α.Ε. – Ολοκληρωμένα Συστήματα Πληροφορικής
Ιδρύθηκε το 1983 υπό την εμπορική ονομασία Computer Store, εστιάζοντας αρχικά στην ανάπτυξη συστημάτων πληροφορικής για τα Συνεταιριστικά Ιδρύματα στην Ελλάδα. Μέχρι και το 2012, η Natech εξυπηρετούσε τις 10 εκ των 16 Συνεταιριστικών Τραπεζών της Ελλάδας με το Τραπεζικό Σύστημα CSB ενώ σήμερα στοχεύει στον ευρύτερο τομέα των χρηματοπιστωτικών ιδρυμάτων.
Η εταιρεία διατηρεί κέντρα ανάπτυξης και υποστήριξης στα Ιωάννινα και στην Αθήνα, ενώ εξυπηρετεί πελάτες διεθνώς μέσω δικτύου συνεργατών. Η Natech έχει κριθεί και καταχωρηθεί ως μια από τους 37 Παγκόσμιους Παρόχους Τραπεζικών Προϊόντων σύμφωνα με την ετήσια παγκόσμια έρευνα Forrester Research. Έχει επίσης πιστοποιηθεί κατά  ISO 22301:2012, ISO 27001:2013, ISO 9001:2008.

Δράσεις με άλλους φορείς

Το 2016 σε μια προσπάθεια προσέλκυσης καταρτισμένων μηχανικών Η/Υ, η εταιρεία συνέβαλε στην σύσταση ενός Business Cluster με τη συμβολή τοπικών εταιρειών τεχνολογίας, τοπικών φορέων και του Πανεπιστημίου ώστε με κοινές δράσεις να περιοριστεί το πρόβλημα της έλλειψης προγραμματιστών  και της φυγής προσώπων προς το εξωτερικό (γνωστό και ως Brain Drain)   που ταλανίζει την περιοχή της Ηπείρου, μια από τις φτωχότερες περιοχές της Ευρώπης .

Σύντομη Ιστορία

2003: Σύσταση εταιρείας
2010: Η Natech πιστοποιείται ως Microsoft Silver ISV Partner 
2011: Η Natech εγκαθιστά το web banking suite σε 4 Συνεταιριστικές Τράπεζες
2011: Η Εταιρεία ξεκινά την εγκατάσταση Τραπεζικών της Λύσεων σε Ιδρύματα Πληρωμών και σε Ανταλλακτήρια Συναλλάγματος  
2011: Πιστοποιείται κατά ISO 9001:2008 για την Ανάπτυξη, Σχεδιασμό, Εφαρμογή, Υποστήριξη εφαρμογών πληροφορικής και την εμπορία hardware 
2012: Η Natech αναλαμβάνει να υλοποιήσει τις υπηρεσίες SEPA πληρωμών και χρηματικών μεταφορών για το Ταμείο Παρακαταθηκών και Δανείων και εγκαινιάζει τις νέες εγκαταστάσεις της στην Αθήνα. 
2015: Η Natech λαμβάνει μέρος, ως προσκεκλημένος των Financial Times, στην Παγκόσμια Τραπεζική Διάσκεψη  "Middle East Banking Forum 2015" στο Ντουμπάι, έχοντας το προνόμιο να αποτελεί τη μόνη ελληνική εταιρική παρουσία
2016: Η Συνεταιριστική Τράπεζα Ηπείρου υιοθετεί τη λύση "Video εξυπηρέτηση πελατών", η οποία ενσωματώνεται στην ήδη εγκατεστημένη πλατφόρμα ηλεκτρονικής τραπεζικής της Natech CSB web
2016: H Natech πιστοποιείται κατά ISO 22301:2012, ISO 27001:2013, ISO 9001:2008 ενώ η Forrester Research την κατατάσσει ως έναν από τους 37 παγκόσμιους παρόχους τραπεζικών συστημάτων 
2017: Η εταιρεία βραβεύεται για την  "Ολοκληρωμένη Καινοτομία " με το Papastratos Greece Scale up Award
363 Πάδουα

Φυσικά χαρακτηριστικά

Η διάμετρος της Πάδουας υπολογίσθηκε σε 97 χιλιόμετρα (από δεδομένα του JPL), ενώ η μάζα της εκτιμάται σε 956 τρισεκατομμύρια τόνους για μέση πυκνότητα 2 gr/cm³. O φασματικός τύπος της είναι C (ανθρακούχος), ενώ το άλβεδό της είναι 0,054. Η Πάδουα περιστρέφεται γύρω από τον εαυτό της μία φορά κάθε 10 ώρες. Η μέση θερμοκρασία στην επιφάνειά της εκτιμάται σε 100 ως 105 περίπου βαθμούς Κελσίου κάτω από το μηδέν.
Καίτη Φίνου

Βιογραφία

Σε πολύ μικρή ηλικία μετακόμισε στην Αθήνα.Το 1982 αποφοίτησε από την Δραματική Σχολή του Γιώργου Θεοδοσιάδη και το ντεμπούτο της στο κινηματογράφο το έκανε στην ταινία «ο παρθενοκυνηγός» μαζί με τον Σωτήρη Μουστάκα.
Την ίδια χρονιά γνωρίζεται με τον Στάθη Ψάλτη και γίνονται κινηματογραφικό ζευγάρι, παίζοντας μαζί σε πολλές ταινίες, κυρίως του Γιάννη Δαλιανίδη, ενώ ήταν ζευγάρι και στη ζωή.
CiNii

To CiNii (ΔΦΑ:/ˈsaɪniː/, Ιαπωνικά: サイニィ, Αγγλικά: ακρωνύμιο του Citation Information by NII ) είναι βιβλιογραφική βάση δεδομένων για το υλικό των βιβλιοθηκών στην Ιαπωνία, με επίκεντρο τα Ιαπωνικά και τα Αγγλικά έργα τα οποία δημοσιεύονται στην χώρα. Το εγχείρημα ιδρύθηκε το 2005 και διατηρείται από το Εθνικό Ινστιτούτο Πληροφορικής της Ιαπωνίας. Η αναζήτηση των πληροφοριών γίνεται από την ίδια την βάση καθώς με συνδυασμό αποτελεσμάτων από άλλες κρατικές υπηρεσίες και ιδιωτικούς οργανισμούς που δραστηριοποιούνται στην Ιαπωνία. Περιέχει πάνω από 15 εκατομμύρια άρθρα από περισσότερα από 3.600 περιοδικά και δημοσιεύσεις. Η βάση, αν και γενική, χρησιμοποιείται κυρίως από τους ερευνητές των ανθρωπιστικών και κοινωνικών επιστημών καθώς παρέχει ευρεία κάλυψη λογοτεχνικών και καλλιτεχνικών έργων. Οι καταχωρήσεις της βάσης έχουν τα αναγνωριστικά NAID και NCID.
Μετασχηματισμός Φουριέ

Παράδειγμα

Οι παρακάτω εικόνες παρέχουν μια οπτική απεικόνιση του πώς ο μετασχηματισμός Fourier μετρά αν μια συχνότητα είναι παρούσα σε μια συγκεκριμένη συνάρτηση. Η συνάρτηση απεικονίζει τηνf(t) = cos(6πt) e-πᵗ² να ταλαντώνεται σε 3 hertz (εάν t μέτρα δευτερόλεπτα) και τείνει γρήγορα στο μηδέν. (Ο δεύτερος παράγοντας στην εξίσωση αυτή είναι μια συνάρτηση φάκελος που διαμορφώνει τη συνεχή ημιτονοειδή συνάρτηση σε ένα σύντομο παλμό. Η γενική μορφή της είναι μια συνάρτηση Gauss ). Αυτή η λειτουργία ήταν ειδικά επιλεγμένα για να έχουν μια πραγματική μετασχηματισμού Fourier η οποία μπορεί εύκολα να καταγράφεται. Η πρώτη εικόνα περιέχει γράφημα της. Αυτή η συνάρτηση ήταν ειδικά επιλεγμένη για να έχουμε ένα πραγματικό μετασχηματισμό Fourier ο οποίος μπορεί εύκολα να καταγράφει. Η πρώτη εικόνα περιέχει το γράφημα της. Για να υπολογιστεί f (3) θα πρέπει να ενσωματώσουμε την ef(t). Η δεύτερη εικόνα δείχνει το πεδίο από τα πραγματικά και φανταστικά μέρη αυτής της συνάρτησης. Το πραγματικό μέρος του ολοκληρωτέου είναι σχεδόν πάντα θετικό, γιατί όταν f ( t ) είναι αρνητική,το πραγματικό μέρος της eείναι αρνητικό.Καθώς και επειδή ταλαντώνονται με τον ίδιο ρυθμό, όταν η f ( t ) είναι θετική, έτσι το πραγματικό μέρος της e,το αποτέλεσμα είναι ότι όταν θα ενσωματώσει το πραγματικό μέρος της ολοκληρωτέου μπορεί να πάρουμε ένα σχετικά μεγάλο αριθμό (σε αυτή την περίπτωση 0.5).Από την άλλη πλευρά, όταν προσπαθούμε να μετρήσουμε μια συχνότητα που δεν είναι παρόν, όπως στην περίπτωση της f (5), το ολοκλήρωμα ταλαντώνεται αρκετά, έτσι ώστε το ολοκλήρωμα να είναι πολύ μικρό. Η γενική κατάσταση μπορεί να είναι λίγο πιο περίπλοκη από αυτό, αλλά το πνεύμα είναι το πώς ο μετασχηματισμός Fourier μετρά πόσο μια μεμονωμένη συχνότητα είναι παρούσα σε μια συνάρτηση f ( t ).
Κάτω Λεύκαρα

Τοποθεσία

Τα Κάτω Λεύκαρα είναι χτισμένα σε υψόμετρο 470 μέτρων, 34 χιλιόμετρα νοτιοδυτικά της Λάρνακας. Στα νότια, δυτικά και βόρεια συνορεύει με τα Πάνω Λεύκαρα, στα ανατολικά με τον Κόρνο και στα νοτιοανατολικά με την Κοφίνου.

Φυσικό περιβάλλον

Οι καλλιεργίσημες εκτάσεις της περιοχής περιλαμβάνουν αμπέλια, ελιές, αμυγδαλιές, χαρουπιές, φρουτόδεντρα και εσπεριδοειδή. Το μεγαλύτερο μέρος της διοικητικής του έκτασης είναι ακαλλιέργητο και αποτελείτε από πεύκα, μαζιές, ξισταρκές, θυμαριές, σπαλαθκιές, αγριοτερατσιές και αγριοελιές.

Ιεροί ναοί

Η κεντρική εκκλησία του χωριού είναι η εκκλησίας της Παναγίας της Ελεούσας. Επιπλέον, υπάρχουν τέσσερα εξωκλήσια: του Αγίου Τιμόθεου, του Αρχαγγέλου Μιχαήλ, της Αγίας Μαρίνας και του Αγίου Γεωργίου.

Λευκαρίτικο κέντημα

Τα Λεύκαρα είναι γνωστά για τα λευκαρίτικα κεντήματα. Οι γυναίκες των Λευκάρων κεντούσαν τα λευκαρίτικα κεντήματα για να στολίζουν τα σπίτια τους. Η παράδοση αναφέρει ότι το λευκαρίτικο κέντημα ξεκίνησε την περίοδο 1191-1517, όταν οι αρχόντισσες των Ενετών δίδαξαν στις γυναίκες του χωριού το κέντημα. Οι γυναίκες του χωριού εξέλιξαν τα κεντήματα ώστε να αποκτήσουν τοπικό χαρακτήρα.  Τα σχέδια του λευκαρίτικου κεντήματος είναι εμπνευσμένα από τη φύση και το περιβάλλον. Στα τέλη του 19ου αιώνα οι κάτοικοι του χωριού ξεκίνησαν να πωλούν τα κεντήματα τους και σε άλλες περιοχές εντός και εκτός Κύπρου, ξεκινώντας το εμπόριο των λευκαρίτικων κεντημάτων, το οποίο επέφερε έσοδα σε κάθε οικογένεια στα Λεύκαρα. Τον Οκτώβριο του 2010 το λευκαρίτικο κέντημα εντάχθηκε στον κατάλογο της Άυλης Πολιτιστικής Κληρονομιάς της UNESCO.

Αργυροχοΐα

Στις αρχές του 18ου αιώνα ξεκίνησε η αργυροχοΐα στα Λεύκαρα. Οι κάτοικοι του χωριού κατασκεύαζαν σκαλέτες για τον λαιμό, αλυσίδες, σκουλαρίκια, βραχιόλια, ασημένια κουταλάκια, βέρες, σταυρούς, καδενών αλλά και εκκλησιαστικών ειδών όπως καντήλες, εικόνες, εξαπτέρυγα, σταυρούς, ευαγγέλια και καπνιστομέρρεχα.
Αχλαδιά Αχαΐας

Γενικά στοιχεία

Περιβάλλεται από πολλές ελιές και πολλά στρέμματα αμπελιών, σταφίδας και σταφυλιών. Είναι αρκετά κοντά στο ποτάμι της Κρόκοβας. Ανήκει στο Δήμος Αιγιαλείας. Ονομάστηκε έτσι γιατί πριν πολλά χρόνια όταν πήγαν και κατοίκησαν εκεί υπήρχαν πάρα πολλές αχλαδιές.
Μόρια Λέσβου

Το Κέντρο Υποδοχής και Ταυτοποίησης Προσφύγων

Τη δεκαετία του 2010 το χωριό έγινε παγκόσμια γνωστό από το «Κέντρο Υποδοχής και Ταυτοποίησης» (ΚΥΤ) προσφύγων της Λέσβου που εγκαταστάθηκε εκεί και έχει υποδομές για τη φιλοξενία 2.330 ατόμων.
Το 2018 πάνω από 8.300 πρόσφυγες και μετανάστες βρίσκονται στον πρώην στρατόπεδο, διαμένοντας σε ναυτιλιακά εμπορευματοκιβώτια και ετοιμόρροπες σκηνές υπό συνθήκες που επικρίνονται ευρέως ότι δεν πληρούν τα βασικά πρότυπα.

Συνθήκες κράτησης

Εξεγέρσεις, επισόδια μεταξύ εθνοτικών ομάδων μεταναστών, συμπλοκές με χρήση μαχαιριών, απόπειρες αυτοκτονίας και πρόσφυγες που θα προτιμούσαν να έχουν πνιγεί από το να βρίσκονται εγκλωβισμένοι στη Μόρια είναι μερικές από τις αναφορές που γίνονται στον διεθνή τύπο για την κατάσταση που επικρατεί στο Κέντρο Υποδοχής λόγω των συνθηκών διαβίωσης.
Ησίοδος

Τα έργα του

Στους αρχαίους χρόνους αν και πολλά ποιήματα έφεραν το όνομά του, τρία ποιήματα σώθηκαν από τον χρόνο. Τα ποιήματα του Ησίοδου περιείχαν τις πρώτες προσπάθειες για λυρική γραφή, ιαμβική και ελεγειακή.

Νεοελληνικές μεταφράσεις

Όλα τα έργα του Ησιόδου μετάφρασε ο Πάικος Νικολαϊδης (Αθήνα, χχ)
Πόλεις

Οι πόλεις ήταν δημοφιλές επιτραπέζιο παιχνίδι στρατηγικής που έπαιζαν οι αρχαίοι Έλληνες.
Παίζεται με δύο παίκτες. Το ταμπλό ήταν χωρισμένο σε πεδία, όπως η σκακιέρα. Τα πεδία ονομάζονταν «χώρες» ή «πόλεις». Κάθε παίκτης είχε τριάντα πιόνια, τους «κύνες», που είχαν διαφορετικό χρώμα για κάθε παίκτη. Οι κύνες πήγαιναν ευθεία ή λοξά, και σε εναλλάξ κινήσεις όπως στο σκάκι. Μπορούσαν να αποκλείσουν ή να χτυπήσουν τους κύνες του αντίπαλου, και στο τέλος έχανε αυτός που έμεινε χωρίς κύνες.
Port Scanning

Ο όρος Port Scanning αναφέρεται σε μία από τις πιο δημοφιλείς τεχνικές ανίχνευσης ανοικτών δικτυακών θυρών, που χρησιμοποιείται από τους εισβολείς με στόχο την άντληση πληροφοριών σε ένα απομακρυσμένο δίκτυο (remote network). Όλα τα μηχανήματα τα οποία βρίσκονται συνδεδεμένα σε ένα τοπικό δίκτυο (LAN – Local Area Network) ή στο διαδίκτυο, τρέχουν υπηρεσίες οι οποίες ακούνε σε κάποιες γνωστές ή μη θύρες (ports). Η σάρωση μίας θύρας (port scanning) βοηθά τον εισβολέα να βρει τις διαθέσιμες ελεύθερες, ώστε να αποκτήσει πρόσβαση στον υπολογιστή κάποιου χρήστη και να λειτουργήσει κακόβουλα.
Η τεχνική του «Port Scanning» προσπαθεί να ανιχνεύσει τις αδυναμίες του χρήστη, ενώ η αποστολή μηνύματος ανίχνευσης σε μία θύρα, καθώς και η απάντηση στο απεσταλμένο μήνυμα καταδεικνύει την κατάσταση στην οποία βρίσκεται (ανοικτή ή κλειστή). Επιπλέον, συλλέγονται πληροφορίες για το είδος του λειτουργικού συστήματος το οποίο χρησιμοποιεί ο χρήστης και δεδομένα τα οποία πιθανόν να χρησιμοποιηθούν μελλοντικά.
Αντώνιος Μπουρνιάς

Βιογραφία

Γεννήθηκε στο χωριό Παρπαριά της Χίου το 1788. 
Την εποχή που ξέσπασε η Ελληνική Επανάσταση ο Μπουρνιάς βρισκόταν στην Αίγυπτο, όπου υπηρετούσε ως αντισυνταγματάρχης του γαλλικού στρατού. Μόλις έμαθε για την Επανάσταση, παραιτήθηκε και έλαβε μέρος σε αυτή ως αρχηγός των επαναστατημένων Χίων σε συνεργασία με τον αρχηγό των Σαμίων Λυκούργο Λογοθέτη. Λόγω του κύρους που είχε αποκτήσει ο Λογοθέτης με την επανάσταση στη Σάμο προσεγγίσθηκε από τον Μπουρνιά. Ο Μπουρνιάς είχε ζητήσει και παλιότερα βοήθεια από τον Υψηλάντη για την απελευθέρωση του νησιού του, επειδή όμως η επιχείρηση παρουσίαζε δυσχέρειες και κινδύνους δεν συμφώνησε. Ο Μπουρνιάς θα συναντήσει τον Λογοθέτη στη Σάμο και θα  τον παρασύρει με τον ενθουσιασμό και την αποφασιστικότητά του να οργανώσει και να πραγματοποιήσει την επιχείρηση. Πράγματι, θα αποβιβαστούν στην τοποθεσία Αγία Ελένη στα παράλια της Χίου, ο Μπουρνιάς όντας επικεφαλής 150 Χίων. Οι πρόκριτοι όμως του νησιού αντέδρασαν, ενώ ο ίδιος ήλθε σε προστριβές με τον Λογοθέτη. 
Μετά την Καταστροφή της Χίου ο Αντώνιος Μπουρνιάς, o Xατζηαντώνης, διασώθηκε και κατέφυγε στα Ψαρά, ενώ αργότερα εγκαταστάθηκε στην Αίγινα.